
Здравейте,


Имам желанието да напусна сегашната си работа и да я сменя с друга, но искам това да стане по-бързо. Преди да отида при HR-ите на фирмата искам да знам как стоят нещата с напускането на работа.


В момента работя в средно-голяма софтуерна компания (от 100-150 човека). Фирмата не е българска, но е задължена да спазва доста от местните закони. За момента изпълнявам ролята на старши оператор, и се занимавам с клиенти от цял свят. Последните 3 месеца целият ни отдел претърпя промени. Без наше съгласие вкараха нощни смени (от 12 вечерта до 8 сутринта) Аз лично, когато започнах работа в компанията, преди 4 години се бях съгласил да работя единствено през деня и давам различни смени до 12 през нощта, но нещата се промениха, и вече 3-ти месец даваме по 5-6 смени в месеца, които са от 12 до 8. Съответно, откакто началниците ни го съобщиха това, единствено се направи подобаващ график, но не ни връчиха никакви документи относно промененото работно време, и от колегите разбрах, че няма нужда от подобни допълнения, понеже в самият договор си е отбелязано, че се работи на смени.  

Като допълнение, бих добавил, че отредените 2 почивки по 30 минути не се спазват от операторите работещи сами през нощната смяна, понеже това би довело до спад в ключовия показател за ефективността (KPI).


Исках да разбера мога ли да напусна без да подписвам предизвестие, и какви други опции имам?


Поздрави


 

Пракратяване на трудови отношения
=================================

 

Здравейте,


за точен отговор следва да се прегледа трудовият Ви договор.  

Възможно е да прекратите договора си без предизвестие при неизпълнение на задълженията на работодателя да Ви заплаща трудовото възнаграждение, което не е приложимо в случая.  

По правило предизвестието, което следва да се спази, е 1 месец, освен ако не е уговорено друго в договора, като ако не го спазите, дължите на работодателя обезщетение в размер на месечното си брутно трудово възнаграждение. 


Поздрави,  

адв. Николина Митова  

тел. 0898 303092


